cyanic-selkie/wikianc huggingface dataset:
Buffy, vampyrenes skrekk
Handling
Buffy Summers (Sarah Michelle Gellar) flytter til småbyen Sunnydale i California. Byen ligger tilfeldigvis på toppen av Hellmouth, en portal til en annen verden. Vi lærer etter hvert at Hellmouth er årsaken til at skumle ting skjer i byen. Vampyrer og andre overnaturlige ting trekkes til Sunnydale.
Buffy begynner på skolen Sunnydale High. Der jobber den engelske bibliotekaren Rupert Giles (Anthony Stewart Head). Han er en utsending for den hemmelige organisasjonen Watchers' Council og skal være Buffys nye vokter (watcher). Vokterne har tilsyn med vampyrjegerne og trener dem opp. Buffy ønsker ikke mer trening, og vil alltid siden ha problemer med å koble sitt vampyrjegerverv til et vanlig, mer eller mindre sorgløst ungdomsliv.
På skolen møter hun også Xander (Nicholas Brendon). Han spiller en viktig rolle som «vanlig person» og hjelper til med å redde verden uten overnaturlige egenskaper eller krefter, men med humor og et stort hjerte. Buffy møter også Willow (Alyson Hannigan), som blir hennes beste venn. I de første sesongene er Willow Rosenberg, en sjenert jente men rik på kunnskaper, særlig innen data. Willow Rosenberg får etter hvert magiske krefter. Buffy, Xander, Willow og Giles danner kjernen i gruppen «Scooby Gang», som løser demoniske problemer ved forskning og fysisk kamp. Etter hvert gjennom serien kommer flere til i gjengen. I de første sesongene er samlingspunktet deres i skolens bibliotek. Senere blir hovedkvarteret flyttet til butikken «The Magic Box».
Sesong 1
Buffy kommer til Sunnydale High etter å ha sprengt gymsalen i lufta på sin gamle skole i Los Angeles. (den var full av vampyrer). Hun får venner på skolen, men møter også vokteren Giles og må innse at hun aldri vil bli en vanlig tenåring. Hovedfienden denne sesongen er en eldgammel vampyr kalt Mesteren (Mark Metcalfe), som sitter fast i Hellmouth. Buffy blir forelsket i den mystiske hjelperen Angel (David Boreanaz), som viser seg å være en vampyr med sjel. Buffy blir drept av Mesteren, men blir gjenopplivet av Xander etter noen minutter. Likevel blir en ny jeger, Kendra, kalt til byen i neste sesong.
Sesong 2
Vampyrene Spike (James Marsters) og Drusilla (Juliet Landau) slår seg til i Sunnydale. Angel mister sjelen sin etter å ha hatt sex med Buffy og blir igjen den onde Angelus. Sammen med Spike og Drusilla terroriserer han Buffys venner og forbereder verdens undergang. Buffy må til slutt drepe sin store kjærlighet for å redde verden. Willow utvikler magikunnskap. Kendra blir drept av Drusilla.
Scooby-gjengen i sesong to: Buffy, Willow, Xander, Giles, Cordelia, og kjæresten til Willow, Oz (Seth Green). Jenny Calendar blir drept av Angelus midtveis i sesongen.
Sesong 3
Scooby-gjengen i tredje sesong: Som i andre sesong, med tilleggene Angel og Faith. Sesongen markerer avreisen for Cordelia og Angel. Eksdemonen Anya Jenkins (Emma Caulfield) slår lag med gjengen fra sesong 3 og ut.
Sesong 4
Buffy og vennene begynner på universitetet. Buffy tar psykologi som fag og møter der lærerassistenten Riley Finn (Marc Blucas), som hun blir kjæreste med, og læreren Maggie Walsh (Lindsay Crouse). Disse to arbeider for The Initiative, en organisasjon som fanger og forsker på monstre og demoner. Egentlig er dette en dekkoperasjon for å skape super-soldater, blant andre Walsh' store stolthet Adam (George Hertzberg). Adam dreper "moren sin" og forlater The Initiative. Han begynner å drepe mennesker – ikke av ondskap, men for å finne ut hva som gjør ham selv annerledes. Buffy og vennene må stoppe ham.
The Initiative tar også Spike til fange og gjør ham harmløs ved å plassere en brikke i hjernen hans. Det gjør at han må slåss med andre demoner for å holde seg i form. Willow møter sjenerte Tara Maclay (Amber Benson) og blir lesbisk.
Scooby-gjengen i fjerde sesong: De fire faste i tillegg til Riley Tara. Oz er også med, men forsvinner fra serien midt i sesongen.
Sesong 5
Scooby-gjengen i femte sesong: De fire faste i tillegg til Tara, Spike, Riley og Dawn.
Sesong 6
Willow vekker Buffy opp fra de døde med hjelp fra de andre vennene. Buffy har egentlig vært i Himmelen og strever nå med å finne seg til rette i den vanskelige virkeligheten. Skurkene for sesongen, en nerdetrio som vil erobre Sunnydale, gjør livet ekstra surt for henne. Hun har også problemer med å finne seg selv, og starter et seksuelt forhold med Spike for å føle at hun lever. Willow misbruker heksekreftene sine, og dette går blant annet ut over forholdet til Tara. Når Tara så blir skutt i en ulykke hevner Willow seg på drapsmannen (Warren i trioen) og blir ond. Bare kjærligheten fra hennes eldste venn, Xander, hindrer verden i å gå under. Spike beviser sin kjærlighet til Buffy ved å vinne seg en sjel.
Scooby-gjengen: som i forrige sesong. Riley reiser tidlig i sesongen.
Sesong 7
Willow Rosenberg kjemper med tapet av sin store kjærlighet Tara MaClay. Senere i sesongen får Willow ny kjæreste men slutter aldri å tenke på Tara, hennes nye kjæreste er en potensial vampyrjeger med navn Kennedy. Willow har problemer med å bruke magi i frykt at hun blir Dark Willow igjen i begynnelsen av sesongen, Kennedy gir Willow ny styrke til å bruke magien uten å bli ond. Kennedy er skeptisk til magien først.
Den eldste ondskapen («The First») slåss mot Buffy, som nå begynner å lete opp og lære opp potensielle vampyrjegere. Sammen danner de en hær for å kjempe mot det onde. The First får Spike til å drepe mennesker på tross av hjernebrikken (som skal gi ham hodesmerter), men vennene klarer å løse problemet. Presten Caleb (Nathan Fillion), som arbeider for The First, klarer å skade flere i Buffys hær, og en kort stund vender de seg mot henne. Kampen mot ondskapen blir likevel vunnet når de alle slår seg sammen, med hjelp av en magisk sigd som Willow bruker til å overføre vampyrjegerkreftene til alle jenter i verden. Spike kanaliserer sollys gjennom en amulett som Angel gav til Buffy, og dette dreper de ellers uovervinnelige «supervampyrene» til The First. Spike brenner opp sammen med hele byen Sunnydale. Her slutter TV-serien.
Scooby-gjengen: som i forrige sesong uten Tara (som ble skutt av Warren). I tillegg Robin Wood (D. B. Woodside), rektoren for nye Sunnydale High, den tidligere onde vampyrjegeren Faith Lehane (Eliza Dushku), og Andrew Wells (Tom Lenk), som var en del av trioen i sesong 6. De potensielle vampyrjegerne gir ekstra styrke.
Sesong 8
Finnes bare som tegneserie. Buffy og de andre har en stor jobb med å samle opp og trene vampyrjegere fra hele verden. Disse jegerne blir delt inn i ulike «squads» eller avdelinger som skal kjempe mot vampyrer i ulike land. Med tiden får jegerhæren sterke krefter mot seg, ledet av en mystisk «twilight», som gjør det han kan for at jegerhæren skal se ut som en terroristgruppe som handler mot loven. Det er også moralske spørsmål ved hvordan Buffy har utviklet seg som person. Giles har nå oppsyn med Faith, som vokter en Hellmouth i Cleveland.
Tegneserien kommenterer også nyere vampyrtrender, der vampyrene er fremstilt mer og mer positivt, noe som setter Buffy og jegerne hennes i et dårlig lys.
Priser og Nominasjoner
Sarah Michelle Gellar (Buffy) mottok i 1999 prisen for beste skuespiller i en TV-Serie.
Natja Brunckhorst
Natja Brunckhorst (født 26. september 1966 i Berlin) er en tysk skuespiller og manusforfatter. Hun ble kjent for rollen som Christiane F. i filmatiseringen av Christiane F. – Wir Kinder vom Bahnhof Zoo i 1981. På grunn av det store fokuset på hennes person flyttet hun som 17-åring til London, hvor hun fullførte skolen. Mellom 1986 og 1987 bodde hun i Paris. Hun reiste så tilbake til Tyskland, hvor hun laget noen mindre kjente filmer. Hun fikk leukemi i 1993, men overlevde kreftsykdommen. Fra 1998 har hun vært manusforfatter for fjernsynsserien Einsatz Hamburg Süd. Hun spilte i filmen Krigeren og keiserinnen i 2000 sammen med bl.a. Franka Potente og Benno Fürmann. Videre spilte hun fra 2002 i fjernsynsserien Dr. Sommerfeld – Neues vom Bülowbogen.
Tuzluca
Tuzluca er en by med 23 550 innbyggere (2015) i den tyrkiske provinsen Iğdır. Den ligger nord for Ağrı, Taşlıçay og Doğubeyazıt; sør for Digor og Kağızman, og vest for Iğdır.
Natja Brunckhorst
Hun har en datter, Emma, født 1991, og bor idag i München.
Buffy, vampyrenes skrekk
Rollefigurer
Hovedpersonene
Fiender
Norge
I Norge har Buffy blitt vist på TVNorge, der de første tre sesongene ble sendt fra 1997 til 1999, og de fire siste sesongene fra 2002 til 2004.
Johannes Blaskowitz
Johannes Albrecht Blaskowitz (født 10. juli 1883 i Peterswalde i Østpreussen i Tyskland, død 5. februar 1948) var en tysk general under andre verdenskrig. Han deltok også i første verdenskrig. Han ble upopulær hos Hitler og Himmler på grunn av sine protester mot SS' fremferd i Polen.
Han ble etter krigen holdt i forvaring og anklaget for krigsforbrytelser, men begikk selvmord før rettssaken. Han ble posthumt frikjent for alle anklager.
Bakgrunn
Johannes Blaskowitz var sønn av en luthersk prest. I 1894 ble han opptatt på kadettskolen i Köslin og gikk senere på skolen i Lichterfelde ved Berlin.
Karriere
I 1899 begynte han sin militære karriere som fenrik i et østpreussisk regiment i Osterode (Ostróda).
Første verdenskrig
Under første verdenskrig gjorde Blaskowitz tjeneste på såvel østfronten som vestfronten og kom til generalstaben. Han ble forfremmet til å lede et kompani i infanteriet i 1918 og ble tildelt jernkorset for tapperhet.
Mellomkrigstiden
Blaskowitzs innsats i krigen sikret ham en plass i Reichswehr under Weimarrepublikken, hvor han steg i gradene til 1938, da Adolf Hitler avskjediget nesten alle andre overordnede generaler. Hans holdning til nazistenes maktovertagelse var etter sigende at han var indifferent, idet han mente at de væpnede styrker skulle være «politisk nøytrale». I begynnelsen av 1939 hadde han kommandoen over de tyske styrker som stod i Østerrike og Tsjekkoslovakia og ble forfremmet til general i infanteriet og fikk kommandoen over den 8. armé rett forut for andre verdenskrigs utbrudd.
Annen verdenskrig - Polen
Under den tyske og sovjetiske invasjonen av Polen i 1939, som innledet andre verdenskrig, deltok 8. armé under Blaskowitz' kommando i slaget ved Bzura. Han ble tildelt Ridderkorset, ble forfremmet til generaloberst og ble innsatt som øverstkommanderende i Øst (Oberbefehlshaber Ost) i Polen den 20. oktober 1939.
Som tradisjonell soldat holdt Blaskowitz sine soldater i faste tøyler hva gjaldt omgang med sivile, og ble forarget over de grusomheter som ble begått av SS og Einsatzgruppen mot polakker og jøder. Mellom november 1939 og februar 1940 skrev han adskillige memoranda til sine overordnede hvor han detaljert beskrev SS' overgrep i Polen, deres effekt på soldater i hæren og den oppsetsige holdning i SS overfor hæren. Hans protester førte imidlertid ikke til fordømmelser av slik adferd, og betød bare at han fikk fiender i form av Hans Frank, Reinhard Heydrich, Heinrich Himmler og Adolf Hitler, mens generalstabssjefen Alfred Jodl avviste dem som naive og unødvendige.
Den øverstkommanderende Walther von Brauchitsch fremsendte Blaskowitz' første memorandum til Hitler den 18. november, og denne utbrøt en tirade mot Blaskowitz, hvor han fordømte hans bekymringer vedrørende rettssikkerhet som «barnslige» og hånte hans «Frelsens hær-holdninger». Som et resultat av dette ble Blaskowitz satt på svarteliste og ble avsatt som hærsjef den 29. mai 1940.
Annen verdenskrig - Frankrike
Etter slaget om Frankrike i mai-juni 1940 ble Blaskowitz opprinnelig utsett til å lede 9. armé under okkupasjonen, men utnevnelsen ble blokkert av Hitler og i stedet ble han utpekt til den forholdsvis beskjedne stilling som militærguvernør i det nordlige Frankrike. Denne stilling bekledte han inntil oktober 1940, da han ble overført til å lede 1. armé på den franske sørvestkyst mellom Bretagne og den spanske grense.
I mai 1944, etter at Gerd von Rundstedt var blitt utnevnt til øverstkommanderende i vest (OB West) ble Blaskowitz utnevnt til sjef for Heeresgruppe G. Denne forholdsvis lille styrke bestod av 1. armé og 19. armé og hadde til oppgave å forsvare Sør-Frankrike under den forestående allierte invasjon.
Invasjonen av det sørlige Frankrike begynte den 15. august med Operation Dragoon, da allierte styrker gjorde landgang på Rivieraen mellom Toulon og Cannes. Blaskowitzs styrker var undertallige og manglet luftstøtte. Han satte inn enhetene sine og stabiliserte fronten, og innledet deretter en tilbaketrekning mot nord under stadig kamp med angriperne for å unngå å bli omringet. Amerikanske hærenheter forfulgte Blaskowitz opp gjennom Vogesene innen de gjorde holdt for å omgruppering. Blaskowitz' styrker ble forsterket med 5. panserarmé under Hasso von Manteuffel. Blaskowitz ønsket at hans styrker skulle forskanse seg, men Hitler gav ham ordre til straks å gå til motangrep mot den 3. amerikanske armé. Både Manteuffel og Blaskowitz kunne se det håpløse i et slikt forehavende, men adlød ordrene de hadde fått. Det tyske motangrepet skapte forvirring i de amerikanske styrker som ble trengt tilbake omtrent til Luneville den 18.- 20. september 1944. Her vokste motstanden og angrepet ble stoppet. Rasende over det feilslåtte angrepet avsatte Hitler straks Blaskowitz og satte Hermann Balck inn som ny sjef for Heeresgruppe G.
Siste krigsfase i Vesten 1944-1945
Blaskowitz var uten oppgaver fram til desember 1944, da han plutselig ble tilkalt og fikk ordre om å angripe i Alsace-Lorraine-området som støtte for Ardenneroffensiven. Den 1. januar 1945 angrep Heeresgruppe G den amerikanske 7. armé, og etter omfattende kamper ble den omringet i Colmar-lommen.
Da kampene hadde nådd sitt høydepunkt, ble Blaskowitz overført til Nederland, der han etterfulgte Kurt Student som sjef for Heeresgruppe H. I de følgende tre måneder gjennomførte han en kjempende tilbaketrekning overfor den britiske 8. armé og fikk tildelt sverd til sitt ridderkors. Selv om han styrte styrkene under sin kommando med jernhånd og truet med å henrette desertører, tillot Blaskowitz allierte luftslipp av mat og medisin til den nederlandske sivilbefolkning. Kommandostrukturen ble endret i begynnelsen av april 1945 og Blaskowitz ble øverstkommanderende for de tyske styrker i Nederland.
Den 5. mai 1945 ble Blaskowitz tilkalt til Hotel de Wereld i Wageningen av general Charles Foulkes (sjefen for det 1. canadiske korps) for å forhandle om kapitulasjon av de tyske tropper i Nederland. Prins Bernhard, som fungerte som øverstkommanderende for de nederlandske styrker, deltok også i møtet. Blaskowitz gikk med på alle Foulkes' forslag, men det var umulig å oppdrive en skrivemaskin i hele bygningen – noen kilder sier i hele byen, så kapitulasjonserklæringen kunne ikke renskrives. Dagen etter vendte begge parter tilbake, og under overværelse av så vel general Foulkes som prins Bernhard underskrev Blaskowitz kapitulasjonen, som i mellomtiden var blitt renskrevet.
Etter krigen
Det hefter uklarheter rundt hans dødsfall. Spesielt siden han var forventet å bli frikjent for anklagene, noe som han også hadde blitt informert om.
Trypillja kraftverk
Anlegget ble påbegynt omkring 1966 og stod ferdig i 1972. Brenselkilden er kull, naturgass og olje.
Henri Padou
Henri Padou er navnet til flere personer:
Mount Vernon Harcourt
Mount Vernon Harcourt, også kjent som bare Mount Harcourt, er en antarktisk stratovulkan med en påfallende konisk form på Hallett Peninsula som strekker seg ut til Rosshavet om lag 604 km sør for Mount Erebus, sammen med tre overlappende skjoldvulkaner. Vulkanen ligger nord for Mount Northampton (2 465 moh.) i den sørlige sentrale delen av halvøya, i Admiralitetsfjellene i det nordlige Victoria Land. Den grenser til nordsiden av Tuckerbreen i sør og har en høyde på 1 571 meter over havet.
Angola under Sommer-OL 2004
Angola under Sommer-OL 2004. Tretti sportsutøvere, fjorten menn og seksten kvinner fra Angola deltok i fem sporter, friidrett, basketball, judo, svømming og håndball under Sommer-OL 2004 i Athen. Det var femte gangen Angola deltok i et sommer-OL, de vant ingen medaljer. Basketballspilleren Angelo Victoriano var Angolas flaggbærer under åpningsseremonien.
Ambjørg Sælthun
Etter realskole i Bergen 1938 og Sjåstad husmorskole i Lier 1940 studerte hun sykepleie ved Ullevål sykehus før hun i 1945 giftet seg med  O. Sælthun. Hun bosatte seg i Lærdal og var i kommunestyret 1971–1975. Etter å ha vært vararepresentant til Stortinget fra Sogn og Fjordane 1969–1973, møtte hun fast 1972–1973 for John Austrheim som måtte være samferdselsminister. Da hun i 1973 ble fast innvalgt, var hun fylkets første faste kvinnelige stortingsrepresentant og forble møtende frem til 1985. I tiden 1981–1985 også vararepresentant til Stortingets presidentskap. Ellers hadde hun mange verv. Hun og Ragnhild Queseth Haarstad stod bak en større tverrpolitisk kvinneaksjonen mot pornografi på slutten av 1970-tallet der over 30 organisasjoner deltok.
Hun var flere ganger vinner ved Landskappleiken, og var mor til blant andre Ragnhild Sælthun Fjørtoft (født 1947).
Bachhaus Eisenach
Bachhaus Eisenach er et museum viet den tyske komponisten Johann Sebastian Bach, som ble født i Eisenach i 1685. På en utstillingsflate rundt 600 m² vises ca 250 originalgjenstander, blant annet et av Bachs autografe manuskripter.
Museet består av flere bygninger, hvorav kjernen er et omtrent 550 år gammel bindingsverksverkshus med adresse Frauenplan 21. På midten av 1800-tallet ble bygningen feilaktig identifisert som Bachs fødested, og Neue Bachgesellschaft etablerte i 1907 et museum og minnested for komponisten i det som fortsatt ble regnet som Bachs fødehus. Det sannsynlige fødestedet lå i virkeligheten omtrent 100 meter lengre nord, i «Fleischgaß», der Bachs far eide et bolighus. Bygningen, som lå der Lutherstrasse 35 nå ligger, ble revet allerede på 1700-tallet.
Sverige under OL
Sverige er en av de 14 nasjonene som deltok i de første moderne olympiske leker under Sommer-OL 1896 i Athen. De har deltatt i samtlige sommer- og vinterleker, unntatt Sommer-OL 1904 i St. Louis.
Sverige har vært arrangør for OL en gang; sommer-OL 1912 i Stockholm. Dessuten ble hestesport-øvelsene under Sommer-OL 1956 arrangert i Stockholm.
Mathilde-Amivi Petitjean
Mathilde-Amivi Petitjean (født 19. februar 1994 i Kpalimé) er en fransk-togolesisk langrennsløper. Hun representerte landet sitt i Vinter-OL 2014 i Sotsji, der hennes beste resultat var nummer 68 på 10 kilometer klassisk.
I oktober 2021 er Mathilde Petitjean en kandidat for IOC Athletes Commission.
Walther Penck
Walther Penck (født 30. august 1888 i Wien, død 29. september 1923 i Stuttgart) var en tysk geolog; sønn av Albrecht Penck.
Barbra Streisand…and Other Musical Instruments
Barbra Streisand…and Other Musical Instruments er det 14. studioalbumet til artisten Barbra Streisand, utgitt i november 1973.
Walther Penck
Biografi
Penck arbeidet 1912–1914 som statsgeolog i Argentina. Han var i perioden 1915–1918 professor i geologi ved universitetet i Konstantinopel og fra 1918 dosent i geologi i Leipzig. Han er mest kjent for sin innsats innen geomorfologien, og i arbeidet Morphological Analysis of Landforms (1924, utgitt posthumt av faren) vendte han seg mot dem modell som var blitt utviklet av William Morris Davis. Blant hans øvrige skrifter kan nevnes Die tektonischen Grundzüge Westkleinasiens (1918) og Grundzüge der Geologie des Bosporus (1919).
Barbra Streisand…and Other Musical Instruments
Musikken på albumet er fra Streisands femte TV-spesial, Barbra Streisand…and Other Musical Instruments, som gikk på TV tidligere det året. Der hadde Streisand sunget et utvalg av sine mest kjente låter og andre populære sanger med uvanlige og eklektiske musikalske akkompagnementer. Det solgte dårlig og ble Streisands minstselgende plate noensinne. Albumet er også en av Streisands tre plater som ikke solgte til gull, platina eller diamant. (De andre er What About Today? og What Matters Most.)
Plate
Plate kan vise til:
Steinar Bjerkestrand
Steinar Bjerkestrand (1952–2020) var er en norsk luthersk prest og museumsleder. Han var direktør for Nidaros domkirkes restaureringsarbeider fra april 2011 til oktober 2019.
Han var cand.theol. fra Teologisk Fakultet, Universitetet i Oslo høsten 1977 og ble ordinert til prest i Nidaros domkirke av biskop Tord Godal i desember 1978. Han var vernepliktig feltprest ved Ramsund orlogsstasjon 1979, kapellan i Bodin (1980–82), sokneprest i Haltdalen (1982–1991), spesialrådgiver ved Nidaros Bispedømmekontor (1991) og stiftskapellan I ved Hamar Bispedømmekontor (1991–1997). Han var fra august 1997 direktør ved Hedmarksmuseet og Domkirkeodden, og la til rette for omdannelsen til Stiftelsen Domkirkeodden (2003) og seinere Hedmark fylkesmuseum (2009; Anno Museum fra 2014).
Han hadde pastoralklinisk etterutdanning og gjennomgikk Den Norske kirkes Presteforenings utdanningsprogram i pastoral lederutvikling, bl.a. med eksamen i personalpsykologi og ledelse. Bjerkestrand var politisk aktiv i perioden 1984–1991 som medlem av Holtålen kommunestyre og formannskap. Han var aktivt med i Den norske kirkes Presteforening i årene 1983–1993. (Nestleder 1990–1991). Han hadde også en rekke styreverv innenfor kultur, næringsliv og reiselivsorganisasjoner.
Christiane Krajewski
Christiane Krajewski (født 4. februar 1949 i Wuppertal) er en tysk politiker i SPD. Hun var delstatsminister i Saarland mellom 1990 og 1999 og mellom 2001 og 2002 senator og dermed delstatsminister i Berlin (Wowereit I). Krajewski er fra 2003 senorrådgiver i investmentbanken Leonardo & Co i Frankfurt am Main.
Christiane Krajewski ble i forbindelse med valget i 2013 oppnevnt som medlem av kanslerkandidat Peer Steinbrücks kompetanseteam, med næringspolitikk som arbeidsområde.
CUPS
CUPS, eller Common Unix Printing System, er et modulært skriversystem for Unix-lignende operativsystemer som tillater at en datamaskin fungerer som skrivertjener. En datamaskin som kjører CUPS er en vert som aksepterer skriverjobber fra en klientdatamaskin, prosesserer dem og sender dem til den egnede skriver.
Programmet ble lansert 9. juni 1999. Siste versjon er 2.1 fra 31. august 2015.
Danmark under Vinter-OL 2006
Danmark under Vinter-OL 2006. Fem kvinnelige sportsutøvere fra Danmark deltok i curling under Vinter-OL 2006 i Torino i Italia. Danmark, som deltok for ellevte gang i et vinter-OL, vant ikke noen medaljer. Beste plassering var en åttendeplass i damenes curling. Curlingspilleren Dorthe Holm var Danmarks flaggbærer under åpningsseremonien.
Volleyball under Sommer-OL 2000 – Sandvolleyball kvinner
Innledende eliminering
Første runde
Andre runde
Lugansk kraftverk
Lugansk kraftverk er et varmekraftverk i Lugansk i det østlige Ukraina. Det har en installert produksjonskapasitet på 1425 MW, fordelt på 8 turbiner. Dette er et av Ukrainas største kraftverk målt etter effekt. Anlegget ble påbegynt omkring 1954 og stod ferdig i 1965. Brenselkilden er kull, naturgass og olje.
Transcaprivi motorvei
Transcaprivi motorvei åpnet i 1999, og går fra Rundu nordøst i Namibia, langs med Caprivistripen til Katima Mulilo ved Zambezi-elva som former grensen mellom Namibia og Zambia. Katima Mulilo-broen spenner seg over elva og til den zambiske byen Sesheke, hvorfra det går en grusvei videre til Livingstone, som igjen slår seg sammen med Lusaka-Livingstone-veien til Lusaka. Denne veien fører videre mot Kopperbeltet.
Transcaprivi motorvei er en del av Walvis Bay-korridoren, en handelsrute som kobler det lukkede landet Zambia (og naboland slik som Den demokratiske republikken Kongo, Malawi og Zimbabwe) til Walvis Bay-kaia ved Atlanterhavet. Blant annet kjøres det lastebillass med kobber fra Dikulushi-gruven i Kongo, gjennom Zambia og ned Transcaprivi motorvei til kobbersmelteriet i Tsumeb i Namibia. Det raffinerte kobberet blir herfra eksportert fra de namibiske havnene.
Fekting under Middelhavslekene 1963
Fekting under Middelhavslekene 1963. Fekting var en av flere sporter under de tredje Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som fekting var med på programmet under Middelhavslekene. Det ble konkurrert i tre øvelser i fekting, kun for menn. Det var individuell konkurranse i kårde, sabel og florett. Frankrike ble beste nasjon med to gullmedaljer foran Italia med en.
Generalkonferansen for mål og vekt
Generalkonferansen for mål og vekt er meterkonvensjonens høyeste besluttende instans og fastsetter definisjonene i SI-systemet. Den samles i Paris med fire til seks års mellomrom.
Under CGPM ligger det permanente kontoret Bureau international des poids et mesures (BIPM) i Sèvres i Frankrike. BIPMs oppgave er å, mellom CGPM-konferansene, forberede de beslutninger som skal tas, samt å arbeide internasjonalt for gjennomføring av de beslutninger som er tatt av CGPM. Den 20. mai 1875 ble en internasjonal avtale kjent som Convention du Mètre (Meterkonvensjonen) og signert av 17 stater. Denne avtalen etablerte en rekke organisasjoner for å føre internasjonale aktiviteter knyttet til ensartet system for mål.
Sjøgata (Oslo)
Sjøgata (1, 2-4) er en gate på Aker Brygge i Oslo. Den går fra Munkedamsveien til Bryggetorget.
Navnet har vært brukt siden 1990 og innebærer gjenbruk av et gammelt gatenavn i Vika.
Amfi Kanebogen
Amfi Kanebogen, tidligere Kanebogen senter, er et kjøpesenter som ligger i Kanebogen i Harstad.
Senteret åpnet i 1985, og var da landsdelens største, og det første kjøpesenteret i regionen. Opprinnelig var dette første byggetrinn, og det var planlagt et andre byggetrinn. Byggetrinn to skulle inneholde kino, servicebygg, handel og hotell. Byggetrinn to ble aldri realisert, men på 1990-tallet ble store deler av senteret ombygd, og blant annet ble deler av glasstaket tettet igjen.
Høsten 2018 ble kjøpesenteret kåret til «Årets Kjøpesenter».
Guillermo Coria
Guillermo Sebastián Coria (født 13. januar, 1982 i Rufino, Argentina), er en spansk,  profesjonell tennisspiller fra Argentina. Han ble oppkalt etter tennislegenden Guillermo Vilas.
Zuejskaja kullkraftverk
Zuejskaja kullkraftverk  er et kullkraftverk i Ukraina. Det har en installert produksjonskapasitet på 1220 MW, fordelt på 4 turbiner. Dette er et av Ukrainas største kraftverk målt etter effekt. Anlegget ble påbegynt omkring 1980 og stod ferdig i 1988. Brenselkilden er brunkull.
Nico Cué
Nico Cué (født 1956 i Asturias) er en spansk fagforeningsmann og politiker.
I 1962 flyktet familien fra Spania under Franco, til Liège der han vokste opp. Etter at faren døde i en trafikkulykke, måtte familien flytte videre til Belgia der han tok teknisk utdannelse. Han arbeidet senere som gruve- og metallarbeider. Cué var fra 2006 til 2019 generalsekretær i fagforeningen Fédération générale du travail de Belgique (FGTB) i Vallonia. I 2019 ble han valgt som en av to toppkandidater (Spitzenkandidat) for Det europeiske venstrepartiet foran Europaparlamentsvalget i 2019.
San Benito County
San Benito County er et fylke i den amerikanske delstaten California.
Rundu
Rundu er hovedstaden i Kavango-regionen, nord i Namibia, på grensen til Angola. Ved folketellingen i 2011 hadde byen en folkemengde på 63,431.
Sacramento County
Sacramento County er et fylke i den amerikanske delstaten California. I 2010 hadde fylket et innbyggertall på 1 418 788. Fylkessete er Sacramento, som også er delstatshovedstaden i California. Fylket er en del av Sacramento storbyområde. Sacramento County er oppkalt etter elven Sacramento.
Rundu
Rundu ligger ved Okavango-elva, omtrent 1000 m over havet.
Air Sinai
Air Sinai er et flyselskap i Egypt. Air Sinai opererer med en "wet lease" avtale med EgyptAir. Air Sinai opererer ruten Kairo - Ben Gurion internasjonale lufthavn på vegne av EgyptAir.
Sportsåret 1915
Sportsåret 1915 er en oversikt over hendelser, resultater, fødte og avdøde personer med tilknytning til sport i 1915.
Sozialistisches Patientenkollektiv
Sozialistisches Patientenkollektiv (sosialistisk pasientkollektiv), fra 1973 også kjent som Patientenfront (pasientfronten), var en venstreradikal organisasjon i Vest-Tyskland som ble dannet i 1970 av legen Wolfgang Huber og 52 psykiatriske pasienter. Organisasjonens mål var å bekjempe «legeklassen», som ble sett på som fiender av «pasientklassen», og organisasjonen så på «kapitalismen» som årsaken til sykdom og ville bruke «sykdom som våpen» mot det «kapitalistiske» samfunnet.
Føler
En føler er et verktøy, en tolk eller et lære for å måle bredden på smale åpninger og gap. De er ofte laget av herdet stål og med fint kalibrerte størrelser.
Søkere brukes av mekanikere for å måle klaring mellom maskindeler.
Følere har runde tråder eller flate blad av kalibrert tykkelse.
Følekniv
En følekniv, også kalt bladføler, bladmål eller bladsøker, er en flat type føler. Følekniver brukes for eksempel til å måle bredden på små gap, og finnes gjerne i størrelser fra 0.01 mm og oppover.
Vanlige bladfølere består tynne blader av metall med kalibrert tykkelse. Tykkelsen er normalt stemplet på hvert blad i hundredels millimeter eller tusendels tommer (grovt sett i samme størrelsesorden). Som verktøy selges bladmål gjerne med et utvalg blader som er hengslet sammen i den ene enden. Bladene har enten parallelle langsider eller er kileformet mot den fri enden avhengig av formålet. Bladmål brukes for eksempel for å justere klaringen mellom maskindeler ved å tilpasse mellomlegg (også kalt «shims»).
Trådføler
En annen type føler er en trådføler, som er en rund tolk som ligner på en ståltråd. Trådfølere brukes for eksempel for å tolke toleranser på utvendige gjenger (en av flere metoder).
Trådsøkere består av et antall tråder med kalibrert diameter. Et vanlig bruksområde er måling og justering av gnistgap i tennplugger.
Capoterra
Capoterra (sardisk: Cabudèrra) er en italiensk kommune i Storbyområdet Cagliari i regionen Sardinia. Den har 23 592 innbyggere og ligger rundt 54 meter over havet.
Øyvind Bie Lorentzen
Øyvind Bie Lorentzen (født 20. juli 1905 i Sarpsborg, død 21. juli 1984 i Oslo) var en norsk forretningsmann, lektor, historiker og motstandsmann under andre verdenskrig.
Liv og virke
Han tilhørte slekten (Bie) Lorentzen og begge foreldrenes familier hadde vært skipsredere i Grimstad, Arendal og Holmestrand i generasjoner. Han var sønn av ingeniør, oppfinner, industrileder og grosserer Hans Bie Lorentzen (1877–1926) og barnebarn av skipsreder i Fevik Ole Pedersen (1844–1908). Bie-navnet kom inn i familien med Ingeborg Bie (1787–1832), datter av skipsreder Hans Andersen Bie (1742–1819) og gift med skipsreder i Grimstad Gustavus Lorentzen (1766–1829). Han tilhørte samme slekt som skipsreder Øivind Lorentzen og dennes sønn Erling Lorentzen, og hans farfar var en av forfatterne av slektsboken Holmestrandsfamilien Lorentzen: En borgerslekt gjennem 300 aar (1913). Han ble gift i 1938 med magister og medgrunnlegger av Nansenskolen Anna Henriette Wegner Haagaas (Henriette Bie Lorentzen), datter av skolemannen Theodor Haagaas.
Han tok examen artium ved Oslo handelsgymnasium i 1925 og arbeidet som forretningsmann 1925–1931, i det familieeide firmaet Lorentzen & Lorentzen som spesialiserte seg på jernvareprodukter for skipsbygging. Øyvind Bie Lorentzen var en intellektuelt anlagt og sosialt engasjert mann, og etter farens død hoppet han tidlig i 1930-årene av forretningskarrieren for å studere filologi ved Det Kongelige Frederiks Universitet. Han ble cand.philol. i historie i 1939 med hovedoppgaven Bjørnsons forhold til arbeiderklassen 1880–1895 og var lektor ved Kristiansand katedralskole 1940–1943.
Øyvind Bie Lorentzen var allerede tidlig 1930-årene en prinsippfast antinazist, og ble under andre verdenskrig en av de fremste lederskikkelsene i motstandskampen i Kristiansand. I samarbeid med ektefellen og hennes fetter Henrik Groth var han sentral i den kulturelle motstandskampen og hjelp til flyktninger. I juli 1943 måtte han selv flykte til Sverige, men ektefellen ble værende igjen i Norge. Der ble hun arrestert, torturert og etterhvert sendt til konsentrasjonsleiren i Ravensbrück. Fra august 1943 til 1945 var Øyvind Bie Lorentzen lektor ved Det norske gymnasium i Uppsala. De to barna deres var igjen hos morfaren og tanten i Oslo. Selv om ektefellen i etterkrigstiden ble kjent som en av de mest kjente norske motstandskvinnene fra krigen fremhevet hun alltid at det var ektemannen som hadde vært mest aktiv i motstandskampen, og nedtonet sin egen rolle. Øyvind Bie Lorentzen slet med dårlig samvittighet for at ektefellen hadde blitt arrestert, og snakket aldri om sitt eget arbeid i motstandsbevegelsen. Fra 1952 var han lektor ved Riis gymnas i Oslo.
Han oversatte sammen med ektefellen Henriette i 1939 boken Den blå engel av Heinrich Mann.
Hangbrücke Kremsbrücke/Pressingberg
Hangbrücke Kremsbrücke/Pressingberg er en motorveibro i Kremsbrücke i Kärnten, Østerrike. Broen er en 2607 m lang kassebro i betong, og fører motorveien Tauernautobahn (A10). Den har 49 spenn, og høyeste pilar er 84 m over bakken. Broen åpnet i 1980.
Boljarovo
Boljarovo (bulgarsk: Болярово), er en by sydøst i Bulgaria. Den er administrasjonssenteret i Boljarovo kommune i Jambol oblast, og ligger nær grensen til Tyrkia. Byen har om lag 1 400 innbyggere.
Landhockey under Middelhavslekene 1963
Landhockey under Middelhavslekene 1963. Landhockey var en av flere sporter under de fjerde Middelhavslekene som ble arrangert i Napoli i Italia i perioden 21. til 29. september 1963. Det var andre gangen som landhockey var med på programmet under Middelhavslekene. Det var kun herrelag som deltok i landhockeyturneringen.
Elena Rigas
Elena Møller Rigas (født 29. januar 1995) er en dansk skøyteløper.
Hun representerte Danmark under Vinter-OL 2018 i Pyeongchang, hvor hun ikke kvalifiserte seg til finalen på fellesstarten.
Sammenlagt i verdenscupen i hurtigløp på skøyter
Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.
Ülemistesjøen
Ülemistesjøen (estisk: Ülemiste järv) er den største innsjøen i nærheten av Estlands hovedstad Tallinn. Arealet er totalt 9,6 km² og innsjøen er inntil 6 meter dyp. Det meste av byens drikkevann hentes fra denne innsjøen og Tallinn lufthavn ligger på østsiden av innsjøen. Flyplassen har nødvendig utstyr for raskt å kunne taue ut fly som styrter i sjøen.
I innsjøen ligger det en stein kalt «Lindakivi». I estisk mytologi sier man at steinen var en av steinene Linda bar til Kalev sin grav ved Toompea, men som falt ut av forkledet hennes. Hun satte seg på steinen og gråt, og slik ble dermed innsjøen dannet. Et annet sagn sier at «Gamle Ülemiste» bor i innsjøen. Dersom noen møter han, skal han visstnok spørre: «Er Tallinn klar nå?». Og om personen da svarer «ja», så vil han flomme over byen. Det rette svaret vil altså vere «Nei, det er mye som ennå må gjøres».
Eksemplarfremstilling
Eksemplarfremstilling er betegnelsen på det å lage kopier eller andre former for nye eksemplar av et åndsverk eller en kunstnerisk prestasjon. Begrepet slik det brukes i åndsverkloven har et noe videre innhold enn det ordet har i dagligtale. Det omfatter enhver varig eller midlertidig fiksering av verket, uavhengig av på hvilken måte eller form dette skjer, og uavhengig av om det skjer en hel eller delvis utnyttelse av verket.
Avskrift, fotografi, videoopptak, kopiering, trykking, avstøpning, innspilling, filmopptak og innlesning er alle forskjellige former for eksemplarfremstilling.
Som fremstilling av eksemplar regnes også overføring til innretning som kan gjengi verket.
Bryggene i Trondheim
Bryggene i Trondheim er de bebygde områdene langs elvehavna og havnefronten i Trondheim. Bygningene er av Riksantikvaren definert som et «kulturmiljø av nasjonal interesse». Det dreier seg hovedsakelig om fire rekker av store sjøboder, dels langs Nidelva, dels langs havnefronten. Til sammen danner disse bryggene et stor bygningsvolum. De fleste er vernet av Trondheim kommune i henhold til plan- og bygningsloven.
Etymologi
I Trondheim er det fire rekker med store brygger eller sjøboder, og disse bryggerekkene har navn etter gatene: Kjøpmannsgatebryggene, Bakklandsbryggene, Fjordgatebryggene og Sandgatebryggene.
Byggemåte
De fleste bryggene er laftet av tømmer med panel utvendig.
Bryggene følger en strengt og tydelig definert felles byggelinje, både mot vannet og mot gata. Den minste ressursen er areal langs sjøen, derfor ligger alle bryggene med kortsiden og gavlen mot sjøen og strekker seg i lengderetningen mot en gate i bakkant, denne gata går parallelt med sjøfronten.
Fasadene er basert på symmetri. Dører og porter for heising av varer utgjør et tydelig midtfet i gavlene mot sjøen. Takene er stort sett utformet som saltak, valmtak, eller gjerne halvvalmet, med møneretning normalt på vannet og gata.
Bryggene har en rekke likhetstrekke, men likevel varierer de i både høyde, bredde og proporsjoner, takform og -vinkel, så vel som i farge og detaljering.
Alder
Kjøpmannsgatebryggene og Bakklandsbryggene, sammen med elveløpet mellom dem, danner Trondheims gamle elvehavn. Riksantikvaren karakteriserer dette som «en unik historisk elvehavnsituasjon i Norge». De eldste bryggene i dette området er fra første halvdel av 1700-tallet.
Fjordgatebryggene og Sandgatebryggene er noe yngre enn bryggene som ligger langs elva.
Riksantikvarens karakteristikk
Alle disse bryggene bygningene utgjør store volumer. Riksantikvaren uttrykker seg slik: «(I) sitt møte med vannet en usedvanlig storslått og særpreget arkitektonisk manifestasjon.»
Iñaki Aguilar
Iñaki Aguilar (født 9. september 1983) er en spansk vannpolospiller. Han representerte landet sitt under Sommer-OL 2012 i London, der han endte på sjetteplass med det spanske landslaget.
San Luis Obispo County
San Luis Obispo County er et fylke i den amerikanske delstaten California.
Liste over kriger Haiti har deltatt i
Denne listen er laget for å vise hvilke kriger Haiti har vært delaktig i.
Decimomannu
Decimomannu (sardisk: Deximumànnu) er en italiensk kommune i Storbyområdet Cagliari i regionen Sardinia. Den har 8 133 innbyggere og ligger rundt 10 meter over havet.
Sulalit Bandyopadhyay
Sulalit Bandyopadhyay (født 5. januar 1988) er en indisk forsker innenfor kjemiteknikk. Han har en stilling som førsteamanuensis ved NTNU, der han leder en forskningsgruppe som er organisert under Miljø- og reaktorteknologi ved Institutt for kjemiteknikk. Gruppen utnytter grunnleggende kjemiteknikk innen to brede områder - funksjonelle nanomaterialer (FunNano) og hydrometallurgi (Hy-Met).
Bandyopadhyay var i 2020 sentral (en av syv oppfinnere) i NTNUs utvikling av en test for COVID-19. Testen brukes ved norske sykehus og produseres per oktober 2020 også for andre land.
Utdannelse og karriere
Etter å ha tatt en bachelorgrad i kjemiteknikk ved Universitetet i Jadavpur i 2010, mottok Bandyopadhyay et Erasmus Mundus-stipend for masterstudenter, og fullførte sin mastergrad i kjemiteknikk ved NTNU i Trondheim og Eidgenössische Technische Hochschule (ETH) i Zürich i 2012. Avhandlingens tittel var Biodegradable Nano-Clusters as Drug Delivery Vehicles.
I 2016 tok han graden ph.d. ved NTNU med avhandlingen Smart and multifunctional core-shell nanoparticles (NPs) for drug delivery. Han ble tildelt pris for beste ph.d.-grad ved Fakultet for teknologi og naturvitenskap, NTNU dette året.
Han er også gjesteforsker ved Det tekniske universitetet i Delft (TU Delft) i Nederland.
Bandyopadhyay leder en forskningsgruppe ved NTNU i prosjektet LIBRES, der målet er å utvinne litium fra elbilbatterier ved hjelp av hydrometallurgi. LIBRES er et IPN-prosjekt (Innovasjonsprosjekt i næringslivet). Han er også operativ leder for Gemini-senteret HyPros (Hydrokjemisk prosessteknologi i den sirkulære økonomien). Gemini-sentrene er et samarbeid mellom flere forskningsinstitusjoner, i dette tilfellet NTNU, Universitetet i Oslo og SINTEF.
Utvikling av NTNUs Covid-19-test
Våren 2020, under Covid-19-pandemien, foregikk en intensiv smittetesting ved landets sykehus, og både sykehusene og leverandørene var i ferd med å gå tomme for testutstyr. I løpet av et par uker i mars utviklet en tverrfaglig gruppe av NTNU-forskere en ny testmetode. Professor Magnar Bjørås ved Institutt for klinisk og molekylær medisin, NTNU, ledet en forskningsgruppe som laget en vellykket prosedyre for testing, ved hjelp av blant annet magnetiske nanopartikler.
Bjørås og hans gruppe samarbeidet med Institutt for kjemisk prosessteknologi. Der var Bandyopadhyay en del av et forskerteam som arbeidet med selve utviklingen og produksjonen av den nye koronatesten. Teamet bestod av andre postdoktorer og stipendiater. Mer enn fem millioner av NTNUs covid-19-tester er levert til norske sykehus og helsemyndigheter. Nå (per september 2020) produserer NTNU tester for andre land, i første omgang India og Danmark.
Cellesyklus
Cellesyklusen, eller celledelingssyklusen (CDC), er handlingsløpet fra dannelsen av en eukaryot celle frem til cellen eventuelt deles. Cellesyklusen kan på ulike måter deles inn i ulike stadier. En enkel inndeling er i et A-stadium der cellen holder seg vilkårlig lenge uten spesielle tegn til å skulle dele seg, og et kortvarig B-stadium der cellen irreversibelt forbereder og gjennomfører en celledeling. (Merk at prosessen kan stoppe, selv om den ikke kan snus.)
En vanlegere inndeling er i fire ulike hovedfaser: G1, S, G2 og M. Av disse utgjør de tre første fasene interfasen, mens M-fasen kan deles ytterligere inn i mitosen og cytokinesen. I tillegg til disse fasene finnes G0 og meiosen som varianter av respektive G1-fasen og mitosen.
Atlanta Falcons i NFL-sesongen 2019
Atlanta Falcons spilte i sin 54. sesong i National Football League, sin tredje i Mercedes-Benz Stadium og femte og siste under hovedtrener Dan Quinn. Falcons hadde sin dårligste sesongstart siden 2003 etter å ha startet sesongen 1–7.
Cellesyklus
I tillegg til de nevnte fasene finnes ulike sjekkpunkt der cellen undersøker om den er klar for å gå inn i den neste fasen. Av disse sjekkpunktene er G1-sjekkpunktet, G2-sjekkpunktet og metafase-sjekkpunktet de viktigste.
Atlanta Falcons i NFL-sesongen 2019
Etter å ha tapt mot New Orleans Saints på hjemmebane ble dette Falcons' andre tapende sesong på rad, og nederlaget sørget også for at laget ikke kom til å nå sluttspillet. Falcons gikk 6–2 i andre halvdel av sesongen, og avsluttet med et sesongresultat på 7–9 for andre år på rad.
Cellesyklus
Cellesyklusen blir først og fremst regulert av cyklin-avhengige proteinkinaser (CDK-er). Disse proteinkinasene opererer ved å fosforylere ulike proteiner som virker i de ulike fasene i cellesyklusen. CDK-ene blir igjen regulerte av blant annet cyclin, ekstracellulære signaler og ulike katalysatore og inhibitorer som aktiverer såkalte CDK-cyclin-komplekser.
Atlanta Falcons i NFL-sesongen 2019
NFL Draft
Merknader
Sesongoppkjøring
Falcons møtte Denver Broncos i Pro Football Hall of Fame Game torsdag 1. august i Tom Benson Hall of Fame Stadium i Canton, Ohio. Falcons var representert av tight end Tony Gonzalez, som tilbrakte sine fem siste sesonger med Falcons, fra 2009 til 2013.
Falcons terminliste for sesongoppkjøringen ble annonsert 9. april. Datoer og klokkeslett ble ferdigstilt 17. april.
Terminliste
Merk: Divisjonsmotstandere er i fet tekst.
Uke 13: mot New Orleans Saints
Thanksgiving Day Games
Jagriti Vihara
Jagriti Vihara er et skole- og landsbyprosjekt for urbefolkningsgrupper i Ranchi-distriktet i delstaten Jharkhand i India (tidligere Bihar). Jagriti Viharas arbeid fokuserer i hovedsak på utdanning, selvhjelpsgrupper for kvinner og på vannprosjekter.
Inspirert av Grundtvig og Gandhi ble skolen startet i 1971, og den har utviklet seg til et livskraftig landsbyutviklingsprosjekt som involverer mennesker i over hundre landsbyer. Jagriti Vihara har organisert fattige urfolk og lavkastebønder til utdanning og sosial landsbyutvikling. Landsbyskolene for barn og ungdom tar utgangspunkt i stammefolkets egen kultur, forener teori og praktisk arbeid og handler om bevisstgjøring av rettigheter.
Selvhjelpsgruppene for kvinner, med egen mikrobank og oppstarting av små bedrifter, involverer ca. 1500 landsbykvinner. Vannprosjektene har som formål å ta vare på monsun-regnet slik at vannet også kan brukes gjennom den tørre sesongen og dermed sikre flere avlinger pr år. Det er blitt gravet over 300 brønner i området.
I tillegg arbeider Jagriti Vihara på mange felt, med bl.a. oppsøkende helsetjenester, familieplanlegging, treplanting og miljøarbeid, murstein- og takstein-produksjon og aktiv støtte til gruvearbeiderne i området.
Grunnleggeren av skolen, Sachyanand (Jaya) Upadhyay, fikk ideen til skolen mens han studerte til lærer hjemme i India og lærte om Grundvig og hans betydning for folkehøyskolene i Norden. Etter endt lærerutdanning søkte han om opptak på samtlige nordiske folkehøgskoler, men kom bare inn på to (begge norske), takket ja til den første og begynte deretter som elev ved Hallingdal Folkehøgskule i Gol i 1965. Han gikk senere også på svenske folkehøgskoler og knyttet sterke bånd innen folkehøgskolemiljøet i hele Norden. Han lærte seg både norsk og svensk i løpet av oppholdet her. Sommerferier ble benyttet til å tjene penger til videre studier, og mest mulig av inntekten ble satt av til kjøp av land til skolen han hadde tenkt seg.
Da han omsider kom tilbake til India lette han etter et landområde som var passende for å etablere skolen og som var billig nok til at han kunne kjøpe det. Nord i Ranchi-distriktet i delstaten Bihar (fra 15. november 2000 i nyopprettede Jharkhand) kom han over et område med lite fruktbar jord som han fikk kjøpt rimelig. Området ble beplantet med trær. Alle bygningene på skoleområdet er tegnet av ham og er blitt oppført på dugnad, og området fremstår nå som en liten oase i et ellers karrig landskap.
Den sterke knytningen mot folkehøgskolesystemet har bidratt til at flere av folkehøgskolene og Inter-Folk (norske folkehøgskolers bistandsorganisasjon) årlig har samlet inn penger til Jagriti Vihara gjennom forskjellige aktiviteter. Også NORAD (Direktoratet for utviklingssamarbeid) og de tilsvarende svenske og finske organisasjoner (SIDA og FINNIDA) har bidratt med penger til enkeltprosjekter. Jagriti Vihara benyttes også aktivt i undervisningen som eksempel på internasjonal solidarisering. Flere skoler arrangerer reisekurs hvor et besøk på Jagriti Vihara er en del av programmet.